Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: hátra. Adó-, társadalombiztosítási csalás [a Büntetõ Törvénykönyvrõl szóló 1978. évi IV. törvény (a továbbiakban:
Paragraph Index: 160

3. A közigazgatás szervezetrendszere, mûködése és a közigazgatási feladatok A vizsgázó ismerje meg az államigazgatás központi szerveit (Kormány, minisztériumok, nem minisztériumi formában mûködõ központi államigazgatási szervek, területi — dekoncentrált és decentralizált szervek — és helyi szervek rendszerét, és legyen képes e szervtípusok fõbb jellegzetességeit bemutatni. A vizsgára készülõk sajátítsák el a közigazgatási szervek mûködésére vonatkozó alapvetõ ismérveket, és ismerjék a közigazgatási szervek által ellátandó legfontosabb feladatcsoportokat, legyenek képesek elhatárolni az államhatalmi, igazságszolgáltatási, önkormányzati és államigazgatási feladatokat. A vizsgázó ismerje a közigazgatási tevékenységfajták osztályozását, különös tekintettel a rendszerváltás után kibontakozott, illetõleg napjainkban kibontakozó tendenciákra. A köztisztviselõk ismerjék az e körbe tartozó tevékenységi fajtákat, legyenek tisztában a hatósági ellenõrzés, engedélyezés, kötelezés és szankció-alkalmazás lényegével, ezek egymáshoz való viszonyával; sajátítsák el azokat az elméleti és módszertani alapokat, amelyek nélkülözhetetlenek a tananyag késõbbi, egy-egy tárgykört részletesen tárgyaló részeinek megtanulásához. A tananyag felépítése I. A Magyar Köztársaság alkotmányos berendezkedése A tananyag e része ismerteti az Alkotmány fogalmát, típusait, szabályozási tárgyköreit és a magyar alkotmányfejlõdés legfontosabb állomásait. A fejezet röviden bemutatja a Magyar Köztársaság Alkotmányában meghatározott alapvetõ jogokat és kötelezettségeket, azok csoportjait és ismerteti az alapjogok érvényre juttatására, korlátaira és védelmére vonatkozó, az Alkotmányban meghatározott fõbb rendelkezéseket, illetõleg az azokhoz kapcsolódó alkotmánybírósági gyakorlat legfontosabb elemeit. A tananyag bemutatja az államszervezet felépítésének fõbb alkotmányos elveit. II. Az állami szervek rendszere, jellegük és egymáshoz való viszonyuk A tananyag e része bemutatja általában az állami szervek típusait, azok fõ feladattípusait és kapcsolatrendszerét, különös tekintettel az állami szervek irányítási viszonyaira. Ezt követõen a jegyzet áttekintést ad a magyar állami szervezetrendszerrõl, és azokat besorolja az állami szervek típusaiba, majd röviden bemutatja e szervezetek legfontosabb feladatait és mûködésük jellegzetességeit. E tárgykör tartalmazza a helyi önkormányzatokra vonatkozó, az Alkotmányban meghatározott szabályok rövid ismertetését. III. A közigazgatás szervezetrendszere, mûködése és a közigazgatási feladatok A tananyag ismerteti a közigazgatás rendeltetését, fõ feladatcsoportjait és bemutatja a feladatellátás szervezetrendszerét. Itt kerül sor a közigazgatási tevékenységfajták osztályozására majd a szervezetrendszer tagolását meghatározó tényezõk bemutatására. A tananyag átfogó ismerte- 2002/88. szám tést ad a közigazgatás normaalkotó, jogalkalmazó és reál tevékenységérõl, kifejti a közigazgatási tevékenységek elhatárolását az egyéb állami tevékenységfajtáktól (törvényhozás, igazságszolgáltatás, önkormányzás), illetve bemutatja a hatósági jogalkalmazás fõ elemeit és azok egymáshoz való viszonyát. Tananyag A vizsgaanyagot a Magyar Közigazgatási Intézet által kiadott „Általános közigazgatási ismeretek” címû jegyzet foglalja magában. Ajánlott irodalom és jogszabályok Azoknak, akik a tantárgyból vagy a tantárgyhoz tartozó egyes témakörökbõl a vizsgakövetelményeken túlmenõ ismereteket akarnak szerezni, a következõ publikációkat ajánljuk a figyelmébe: Ádám Antal: Alkotmányi értékek és alkotmánybíráskodás, Osiris Kiadó, Budapest, 1998. Ficzere Lajos (szerk.): Magyar közigazgatási jog, Általános rész, Osiris Kiadó, Budapest, 1999. Kukorelli István (szerk.): Alkotmánytan, Osiris Kiadó, Budapest 1998. Kilényi Géza (szerk.): Alkotmánybíráskodás, Unió Kiadó, Budapest, 1993. Kilényi Géza: Az alkotmány egyes (alapelvi, alapjogi) rendelkezéseinek jogi jellege, Társadalmi Szemle, 1995. évi

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes